VIRKAMIESTUOMIOISTUIMEN MÄÄRÄYS (ensimmäinen jaosto)
7 päivänä lokakuuta 2009
Asia F-3/08
Luigi Marcuccio
vastaan
Euroopan yhteisöjen komissio
Henkilöstö – Virkamiehet – Toimielimen kieltäytyminen päätöksen kääntämisestä – Selvästi täysin perusteeton kanne – Työjärjestyksen 94 artikla
Aihe: EY 236 artiklaan ja EA 152 artiklaan perustuva kanne, jossa Luigi Marcuccio vaatii kumoamaan komission päätöksen, jolla kieltäydyttiin
lähettämästä kantajalle aikaisemman päätöksen italiankielinen käännös, ja velvoittamaan komission maksamaan kantajalle vahingonkorvausta.
Ratkaisu: Kantajan kanne hylätään, koska se on selvästi täysin perusteeton. Kantaja velvoitetaan korvaamaan oikeudenkäyntikulut. Kantaja
velvoitetaan maksamaan virkamiestuomioistuimelle 1 000 euroa.
Tiivistelmä
Virkamiehet – Hallinnolle kuuluva huolenpitovelvollisuus – Velvollisuus antaa virkamiehelle osoitettu yksittäispäätös kielellä,
jonka virkamies hallitsee perusteellisesti
(EY 21 artikla; Euroopan unionin perusoikeuskirjan 41 artiklan 4 kohta; komission työjärjestyksen liitteessä oleva 4 kohta)
Toimielinten on huolenpitovelvollisuutensa nojalla annettava virkamiehelle osoitettu yksittäispäätös kielellä, jonka virkamies
hallitsee perusteellisesti.
EY 21 artiklan kolmannesta kohdasta, hyvän hallintotavan säännöstön 4 kohdasta eikä perusoikeuskirjan 41 artiklan 4 kohdasta
voida vetää sitä johtopäätöstä, että kaikki yhteisöjen toimielimen päätökset, jotka on osoitettu yhteisöjen virkamiehelle,
olisi laadittava alkuvaiheen kirjeenvaihdon kielellä. Kyseisiä säännöksiä nimittäin sovelletaan toimielinten ja sen henkilöstön
välisissä suhteissa vain silloin, kun henkilöstö osoittaa tekstin toimielimille ainoastaan unionin kansalaisen ominaisuudessa
eikä yhteisöjen virkamiehen tai muuhun henkilöstöön kuuluvan ominaisuudessa. Jos toimielimet olisivat velvollisia kaikissa
tapauksissa vastaamaan virkamiehen vaatimukseen kyseisessä vaatimuksessa käytetyllä kielellä, tämä aiheuttaisi toimielimille
ylitsepääsemättömiä vaikeuksia.
(ks. 29–33 kohta)
Viittaukset:
Ensimmäisen oikeusasteen tuomioistuin: asia T‑197/98, Rudolph v. komissio, 23.3.2000 (Kok. H., s. I‑A‑55 ja II‑241, 46 kohta);
asia T‑118/99, Bonaiti Brighina v. komissio, 7.2.2001 (Kok. H., s. I‑A‑25 ja II‑97, 13 kohta) ja asia T‑95/04, Lavagnoli v.
komissio, 17.5.2006 (Kok. H., s. I‑A‑2‑121 ja II‑A‑2‑569, 48 kohta)
Virkamiestuomioistuin: yhdistetyt asiat F‑51/05 ja F‑18/06, Duyster v. komissio, 13.12.2007 (Kok. H., s. I‑A‑1‑0000 ja II‑A‑1‑0000,
58 ja 59 kohta)